På trods af sultanens forsøg i sidste øjeblik på at forhandle om fred via den [[USA|amerikanske]] repræsentation på øen, åbnede de britiske krigsskibe ild mod paladset om morgenen [[27. august]], efter at det britiske ultimatum var udløbet klokken 9. Mens paladset styrtede sammen, og tabstallene steg, trak sultanen sig hastigt tilbage til det [[Tyskland|tyske]] konsulat, hvor han fik tildelt asyl og herefter levede i [[Dar es Salaam]], indtil han i [[1916]] blev pågrebet af briterne og landsforvist. Han fik senere opholdstilladelse i [[Mombasa]], hvor han døde i [[1925]]. Beskydningen stoppede efter 45 minutter, da ''Glasgow'' var sænket, og sammenstødet er siden blevet betegnet som historiens korteste krig. Målt på dræbte per sekund var denne krig blodigere end første verdenskrig.
Historie